เคารพในความคิดเห็น เคารพ “ศัตรู” เคารพตัวเอง เคารพในความตั้งใจ
. ฝึกทำให้ตัวเองเป็นคนที่ฟังอย่างตั้งใจ เพื่อแสดงให้คนอื่นเห็นว่าคุณเคารพในความคิดเห็นและแนวคิดของพวกเขา ฉะนั้น ให้มองและเงียบเวลาที่คนอื่นกำลังพูด และใช้เวลาในการคิดไตร่ตรองในสิ่งที่พวกเขากำลังพูดมาด้วย บ่อยครั้ง เรามักจะรอให้ถึงทีเราพูด มากกว่าที่จะฟังไอเดียของคนอื่นอย่างตั้งใจ ฉะนั้น ถึงแม้จะไม่เห็นด้วย ก็ให้พยายามพิจารณามุมมองที่พวกเขาเสนอออกมา และทำความเข้าใจในส่วนนั้นก่อนที่จะตอบโต้ออกมา สิ่งนี้จะช่วยแสดงให้เห็นถึงความเคารพที่คุณมีต่อตัวคนนั้น เพราะคุณตั้งใจฟัง และเปิดโอกาสให้พวกเขาได้พูดความคิดของตัวเองออกมา ไม่แน่นะ คุณอาจจะประหลาดใจในสิ่งที่คุณได้ยินก็ได้ เพื่อที่จะแสดงความเคารพในความคิดเห็นของคนอื่น ให้คุณลองถามคำถามดู ลองถามคำถามนำแบบปลายเปิดที่จะแสดงให้เห็นว่าคุณเข้าใจในแนวคิดของพวกเขา และแสดงให้เห็นว่าคุณกำลังฟังอย่างตั้งใจจริงๆ จำไว้ว่า การตั้งคำถามนั้นไม่ได้หมายความว่า คุณกำลังพยายามที่จะหาข้อผิดพลาดในเรื่องที่พวกเขาพูด หรือหมายความว่าคุณไม่เชื่อที่พวกเขาพูดออกมา ฉะนั้น ให้ถามคำถามไปเรื่อยๆ หากดูเหมือนว่าพวกเขามีสิ่งอื่นๆ ที่จะบอกคุณได้อีก  แทนที่จะถามรายละเอียดเพิ่มเติม ให้คุณลองถามอีกฝ่ายดูว่าพวกเขารู้สึกยังไงกับเรื่องนี้ เช่น เวลามีใครกำลังเล่าเรื่องอยู่ก็ให้คุณถามว่า “แล้วเธอรู้สึกยังไงหลังจากนั้น?” ถึงแม้ว่าคุณอาจจะพอรู้อยู่แล้ว ก็ให้คุณปล่อยให้พวกเขาพูดมาก่อน ให้พวกเขาได้แสดงเหตุผลของตัวเองออกมา เรียนรู้ที่จะแบ่งปันสิ่งดีๆ กัน หากดูเหมือนว่ามีใครบางคนไม่ค่อยพูดเวลาที่มีการพูดคุยกันในกลุ่ม ให้คุณลองถามคำถามเกี่ยวกับเรื่องบางเรื่องดู เพื่อที่จะได้เปิดโอกาสให้คนๆ นั้นได้พูดสื่อสารออกมา และจำไว้ว่า คุณไม่จำเป็นต้องไปดึงความสนใจด้วยการพูดออกไปด้วยประโยคอย่างเช่น “เธอดูเงียบจังเลยนะทิว” แต่คุณควรจะพูดประโยคอย่างเช่น “ทิว เธอว่างานซูเปอร์โบว์ลปีนี้เป็นยังไงบ้างอ่ะ?” ซึ่งน่าจะเข้าท่ากว่า การเรียนรู้ที่จะทำความเข้าใจในความคิดของคนที่มีประสบการณ์และมุมมองที่ต่างจากตัวเรามากๆ นั้น จะช่วยทำให้คุณสามารถเรียนรู้ที่จะให้ความเคารพในตัวอื่นได้ จำไว้ว่า จงภูมิใจในความคิดและมุมมองของตัวเอง แต่อย่าคิดเอาเองว่าคนอื่นจะรู้สึกในแบบเดียวกันกับคุณ และให้หลีกเลี่ยงการนำสิ่งนี้ไปสู่สถานการณ์ที่น่าอึดอัดด้วย พยายามลดความยึดมั่นในความคิดของตัวเองลงสักหน่อย และพยายามทำความเข้าใจในจุดยืนของคนอื่นก่อนที่จะแสดงความคิดเห็นของตัวเองออกไป เพื่อที่คุณจะได้รู้ว่าตัวเองควรจะตอบออกไปอย่างไร ถึงแม้ว่าบางทีการแสดงความคิดเห็นง่ายๆ ในกลุ่มคนที่มาจากหลายที่ว่าฟุตบอลเป็นเรื่องที่ “ไร้สาระ” จะไม่ใช่เรื่องแปลกอะไร แต่ก็อย่าลืมว่าคุณไม่มีทางรู้หรอกว่า อาจจะมีปู่ของใครบางคนในกลุ่มที่เพิ่งเสียไปนั้นมีอาชีพเป็นผู้ตัดสินฟุตบอล และหลงรักในกีฬานี้อย่างมากมายก็เป็นได้ บางครั้งการกล้าที่จะพูดหรือแสดงความคิดเห็นของตัวเองออกมาก็แสดงให้เห็นถึงความเคารพได้ ในแบบเดียวกับการที่คุณให้ความเคารพในความคิดความสามารถคนอื่นนั่นแหละ แต่กลับกันในบางครั้ง การเลือกที่จะเก็บความคิดของตัวเองไว้คนเดียวก่อน และหลีกเลี่ยงการโต้เถียงด้วยอารมณ์โดยไม่จำเป็นก็เป็นสิ่งที่ควรทำเหมือนกัน เพราะสิ่งนี้คือการให้ความเคารพต่อกันนั่นเอง  ในครั้งแรกที่คุณจะพูดโต้แย้งออกมา ให้พยายามทำข้อโต้แย้งของตัวเองให้อ่อนลงก่อน หากคุณคิดว่าทีมฟุตบอลของโรงเรียนคือช่องทางการมาของเงินสกปรก ก็ให้คุณสื่อสารสิ่งที่ตัวเองคิดออกไปอย่างสุภาพ แม้ว่าคนอื่นจะไม่เห็นด้วยก็ตาม อย่างเช่น คุณอาจจะพูดว่า “ฉันกลัวว่าโรงเรียนจะใช้เงินมากมายลงไปกับนักกีฬาโรงเรียนจนหมด แทนที่จะเอาไว้ใช้กับเรื่องอื่นที่จำเป็นมากกว่านี้ เธอคิดว่าไง?” ให้แสดงความเคารพในความคิดเห็นของคนอื่นด้วยการแสดงความคิดเห็นของตัวเองออกไป แล้วก็ฟังในสิ่งที่คนอื่นโต้แย้งมา บางทีการโต้เถียงกับปู่ของคุณเรื่องการแต่งงานเพศเดียวกันเป็นร้อยเป็นพันครั้งก็เป็นเรื่องที่เปล่าประโยชน์ ลองคิดดูสิว่ามันจะคุ้มค่าหรือเปล่า ที่จะเอาเรื่องนี้มาเถียงกันตอนกินข้าวเย็น? เวลาที่คุณเห็นว่าต้องพูดแย้งออกมา ให้พูดแบบใจเย็น และทำให้ถูกกาลเทศะ เคารพในมุมมองของคนอื่น อย่าดูถูกความคิดหรือแนวคิดของพวกเขา แม้ว่าคุณจะไม่เห็นด้วยก็ตาม  พยายามหาจุดที่มีความคิดเห็นร่วมกันให้ได้ ก่อนที่จะแสดงข้อโต้แย้งอะไรออกไป โดยให้คุณเริ่มต้นด้วยคำพูดในเชิงเห็นด้วย แล้วจากนั้นก็เสริมในส่วนที่ตัวเองต้องการจะแย้งเข้าไป แค่การพูดง่ายๆ อย่าง “นั่นเป็นความคิดที่ดีนะ แต่ว่าฉันมองเรื่องนี้แตกต่างออกไปนิดหน่อย...” ก็สามารถช่วยทำให้คำโต้แย้งของคุณดูเบาลงได้แล้ว คุณต้องมีความชัดเจนในคำวิจารณ์ และหลีกเลี่ยงการใช้ภาษาไปในเชิงดูถูกอย่าง “เธอน่ะผิดแล้ว” หรือ “นั่นมันไร้สาระมากเลย” ให้ลองเลือกที่จะเชื่อใจใครสักคนไปก่อน ถึงแม้ว่าคุณจะไม่ค่อยประทับในตัวคนนั้นในครั้งแรกที่รู้จักกันก็ตามที จำไว้ว่า ทุกคนย่อมพยายามที่จะทำสิ่งดีๆ อยู่แล้ว ฉะนั้น ให้คิดเอาไว้ก่อนว่าที่เขาเป็นแบบนั้น ทำแบบนั้น หรือมีความเชื่อแบบนั้น บางทีเขาอาจจะมีเหตุผลบางอย่างอยู่ก็ได้ บางครั้งก็เป็นเรื่องง่ายที่คุณจะมีเหตุผลบางอย่างที่ทำให้คุณไม่ชอบใครบางคน หรือไม่เคารพ หรือไม่ใส่ใจในตัวคนนั้น แต่เราอยากให้คุณมองที่ความพิเศษและด้านดีๆ ในตัวคนอื่น และเปลี่ยนใจยอมรับในตัวพวกเขาบ้าง เพราะนั่นจะทำให้การแสดงความเคารพในตัวคนอื่นเป็นเรื่องที่ง่ายขึ้น ให้ตีความความแปลกของคนอื่นให้เป็นจุดแข็งของคนๆ นั้นซะ เพื่อที่คุณจะได้สามารถปรับเปลี่ยนทัศนคติของตัวเองได้ แทนที่คุณจะคิดว่า “คนนั้นพูดมากจัง แถมยังอีโก้สูงอีก” ก็ให้คุณคิดว่า “คนๆ นั้นพูดออกมาจากใจจริง และฉันก็ชอบจุดนั้นด้วย” บางเรื่องก็ควรจะเก็บเอาไว้ในใจก่อน ฉะนั้น ต้องรู้จักที่จะแยกแยะความแตกต่างระหว่างการโต้แย้งที่จำเป็นต้องทำ กับการโต้เถียงแบบไร้สาระให้ได้ก่อน ถ้าคุณทำได้ คุณก็จะกลายเป็นคนที่มีเหตุผล และได้รับความเคารพจากคนอื่นจากการที่คุณรู้จักที่จะเงียบในช่วงเวลาที่เหมาะสม จำไว้ว่าอย่าดึงตัวเองไม่สู่ความยุ่งเหยิงจะดีกว่า อย่าเข้าไปวุ่นวายกับเรื่องของคนอื่น และสร้างศัตรูโดยไม่จำเป็น จำไว้ว่า คนที่ชอบยุ่งวุ่นวายเรื่องของคนอื่นมักจะสร้างศัตรูได้แบบง่ายๆ นั่นก็เพราะว่าพวกเขาไม่มีเรื่องอื่นให้ทำจนตัวเองว่างเกินไป ฉะนั้น พยายามทำให้ตัวเองยุ่งเข้าไว้ และทำชีวิตให้เต็มไปด้วยสิ่งที่น่าสนใจ และพยายามทำกิจกรรมหลายๆ อย่าง เพื่อที่คุณจะได้ไม่มีเวลาและมีแรงไปกังวลในสิ่งที่เพื่อนบ้านกำลังทำอยู่ หรือไปกังวลในสิ่งที่เพื่อนร่วมชั้นกำลังทำในการบ้านของพวกเขา หางานอดิเรกใหม่ๆ ทำ และใช้เวลาบน Facebook ให้น้อยลง จำไว้ว่า การเล่นสื่อสังคมออนไลน์เป็นสิ่งที่ช่วยฆ่าเวลาได้ แต่มันก็สามารถสร้างความไม่พอใจและความอิจฉาขึ้นมาโดยไม่จำเป็นได้เหมือนกัน การเมินเฉยคนที่คุณไม่ชอบ อาจจะเป็นสิ่งที่ง่ายที่สุดในการหลีกเลี่ยงการเผชิญหน้ากัน แต่การทำแบบนั้นอาจจะเป็นสิ่งที่โหดร้ายและหยาบคายเกินไปก็ได้ โดยเฉพาะอย่างยิ่งในโรงเรียน หรือในการทำงานที่ทุกคนอยากรู้สึกว่าตัวเองมีตัวตนอยู่ จำไว้ว่า คุณไม่จำเป็นต้องเป็นเพื่อนที่ดีที่สุด แต่แค่ให้คุณเคารพในตัวของคนอื่นด้วยการไม่ละเลยพวกเขาก็เท่านั้นเอง การพยายามแสดงความเป็นมิตรสักครั้งหนึ่งกับคนที่คุณไม่ชอบเป็นพิเศษด้วยการพูดประโยคอย่างเช่น “วันนี้เป็นยังไงบ้าง?” จะเป็นสิ่งที่แสดงให้เห็นว่าอย่างน้อยคุณก็ได้พยายามแล้ว ไม่แน่นะ การทำแบบนี้อาจจะทำให้คุณมีความรู้สึกแตกต่างไปจากเดิมก็ได้ เพื่อที่จะแสดงความเคารพในตัวเองได้ คุณจะต้องพยายามมองตัวเองให้เท่ากับคนอื่นก่อน อย่าเปลี่ยนแปลงแนวคิดและความต้องการของตัวเองไปตามสิ่งที่คนอื่นพูด จำไว้ว่า คุณก็มีค่าเท่ากับพวกเขา  คุณต้องรู้ด้วยว่าเมื่อไรควรจะขอความช่วยเหลือจากคนอื่น จริงอยู่ที่คุณต้องมีความเคารพในความสามารถและทักษะของตัวเอง แต่คุณก็ต้องเรียนรู้ที่จะยอมรับเวลาตัวเองต้องใช้ความช่วยเหลือจากภายนอกด้วย อย่าทำให้มันยากเกินไปโดยไม่จำเป็นเลย พาตัวเองออกไปท่องเที่ยวตามที่ต่างๆ และให้ของขวัญตัวเองบ้างเป็นครั้งคราว หรือใช้เวลาอยู่กับเพื่อนๆ และทำอะไรสนุกๆ ในช่วงเวลาว่างของตัวเองก็ได้ การดื่มมากจนเกินไปอยู่บ่อยๆ หรือมีนิสัยชอบติเตียนตัวเอง จะส่งผลเสียทั้งต่อร่างกายและจิตใจของคุณ ฉะนั้น พยายามทำตัวเองให้ดีขึ้น และล้อมรอบตัวเองด้วยคนที่สร้างกำลังใจ มีความเข้าอกเข้าใจ และมีน้ำใจจะดีกว่า เพื่อนๆ ของคุณที่อยู่ตอนนี้เป็นคนประเภทที่คุณอยากจะอยู่ด้วยหรือเปล่า? พวกเขาชอบติเตียนคุณ หรือชอบทำให้คุณรู้สึกแย่หรือไม่? ถ้าเป็นแบบนั้น ให้คุณลองทำความรู้จักกับคนใหม่ๆ ดูบ้างก็ได้ ไปตรวจเช็คร่างกายกับหมอให้เป็นประจำ เพื่อที่คุณจะได้มั่นใจว่าร่างกายตัวเองนั้นแข็งแรงดี พยายามจัดการกับปัญหาสุขภาพที่เพิ่งเกิดขึ้นในร่างกายให้ได้ และอย่าไปตีโพยตีพายว่านั่นเป็น “ข่าวร้าย” จำไว้ว่า การหลีกเลี่ยงการไปหาหมอเพราะว่าคุณไม่อยากไปนั้น ไม่ได้เป็นการแสดงถึงความเคารพและความเป็นอยู่ของตัวคุณเองหรอก  ออกกำลังกายเป็นประจำ และทานอาหารที่มีประโยชน์ โดยให้คุณเริ่มจากกิจวัตรง่ายๆ อย่างการเดินออกกำลังกายสักวันละ 2-3 กิโลเมตร หรือยึดเส้นยืดสายเพื่อสัมผัสถึงความรู้สึกในร่างกายตัวเองบ้าง และรักษาร่างกายของตัวเองเอาไว้ เลิกทานอาหารที่ไม่มีประโยชน์ และหันไปทานอาหารที่มีสารอาหารครบถ้วนจะดีกว่า เวลาอยากจะได้อะไร ก็ให้คุณออกไปเอาสิ่งนั้นมา อย่าปล่อยให้ความกลัวที่จะออกไปเผชิญด้วยตัวคนเดียวมาขัดขวางไม่ให้ตัวเองได้ทำในสิ่งที่จะทำให้ให้คุณมีชีวิตที่ดีขึ้น และทำให้คุณมีสิ่งดีๆ ในชีวิต หากคุณมีความคิดเห็นอะไรบางอย่าง ก็ให้แชร์มันออกมา หากคุณอยากจะเปลี่ยนงาน ก่อตั้งวงดนตรี หรือเพิ่งเริ่มสนใจเรื่องการแสดงในวัย 40 ให้คุณทำมันซะ ตัดสินใจและพยายามทำสิ่งนั้นให้ได้ เราทุกคนต่างก็ติดอยู่ในสภาพที่เคยชินจนน่าเบื่อ ซึ่งหลายๆ อย่างก็เป็นผลมาจากการกระทำของตัวเราเอง ฉะนั้น ให้คุณวางแผนและวางขั้นตอนต่างๆ ให้ตัวเองเพื่อทำสิ่งเหล่านั้นให้สำเร็จลุล่วง โดยให้วางแผนการใช้ชีวิตให้ตัวเองเอาไว้ เพื่อให้ตัวเองสามารถดำเนินชีวิตต่อไปข้างหน้าและพอใจในสิ่งที่เป็นอยู่ได้ และให้แสดงความเคารพในตัวเองด้วยการเป็นตัวเองในเวอร์ชันที่ดีที่สุดเท่าที่จะทำได้  ลองพิจารณาเรื่องการวางแผนเกี่ยวกับสิ่งที่ต้องการจะทำให้สำเร็จภายใน 5 ปีดู หากคุณยังเรียนหนังสืออยู่ คุณจะวางแผนสำหรับมหาวิทยาลัยเอาไว้อย่างไร? แล้วหลังจากที่จบออกมาคุณมีแพลนว่าจะทำอะไร? และคุณจะทำเป้าหมายเหล่านั้นให้เป็นจริงขึ้นมาอย่างไรได้บ้าง? หากคุณอยู่ในวัยทำงานแล้ว ลองถามตัวเองดูสิว่าคุณมีความสุขกับงานของตัวเองบ้างหรือเปล่า? คุณได้ทำในสิ่งที่ตัวเองรักอยู่หรือไม่? ต้องทำอะไรบ้างเพื่อที่ตัวเองจะสามารถมีรายได้จากการทำในสิ่งที่ตัวเองรัก? ต้องใช้เวลานานแค่ไหนกว่าสิ่งนั้นจะเป็นจริงขึ้นมาได้? สิ่งนั้นดูเป็นไปได้หรือเปล่า? ให้คุณตอบคำถามเหล่านี้ไปตามความเป็นจริงและตอบให้ชัดเจน เพื่อที่คุณจะได้สามารถวางแผนสู่ความสำเร็จให้ตัวเองได้ ให้ขอบคุณสำหรับการช่วยเหลือ และการสนับสนุนที่ได้รับมาจากคนอื่นอยู่เสมอ และเราควรจะต้องจดจำทุกๆ คนที่เคยได้ช่วยเหลือเราในตลอดเวลาที่ผ่านมา ฉะนั้น ให้แสดงความเคารพต่อคนเหล่านั้นออกมาด้วยการกล่าวคำขอบคุณเสมอ และถึงแม้ว่าในบางเหตุการณ์อาจจะไม่ชัดเจนมาก ว่าเราจะต้องกล่าวคำขอบคุณ แต่จริงๆ การแสดงความรู้สึกขอบคุณออกมาอย่างสม่ำเสมอนั้นมีความหมายกับคนอื่นๆ มาก ฉะนั้น คุณอาจจะส่งคำขอบคุณเป็นจดหมาย โทรไปหา ส่งอีเมลไป และส่งข้อความหาคนที่ขาดการติดต่อกับคุณไปก็ได้ จำไว้ว่า การแสดงความรู้สึกของตัวเองออกมานั้นไม่ต้องใช้เวลาอะไรมากมายหรอก ฉะนั้น อย่าลืมขอบคุณคนที่อยู่ในลิสต์ด้านล่างนี้ด้วย  พ่อแม่ พี่น้อง เพื่อนร่วมงาน เพื่อนร่วมชั้น เพื่อนของคุณเอง คุณครู เพื่อนบ้าน เมื่อคนอื่นประสบความสำเร็จ ก็ให้ลองให้ความสนใจกับสิ่งนั้นดู และร่วมยินดีไปกับความสามารถและความสำเร็จของพวกเขาด้วย ลองเรียนรู้ที่จะตระหนักเวลาที่คนอื่นพยายามทำบางสิ่งอย่างสุดความสามารถของพวกเขาแล้วประสบความสำเร็จ และก็ชื่นชมในสิ่งที่พวกเขาทำด้วย โดยให้คุณแสดงความยินดีกับพวกเขาเป็นการส่วนตัว เพื่อที่คำชมเชยของคุณจะได้ดูเหมือนเป็นสิ่งที่ออกมาจากใจจริง  แทนที่คุณจะคิดว่า “ทำไมเรื่องดีๆ แบบนั้นไม่เกิดขึ้นกับเราบ้าง?” ให้คุณพยายามบอกตัวเองว่า “นั่นเป็นเรื่องที่น่ายินดีสำหรับพวกเขาจริงๆ !” การมีทัศนคติที่ดีแบบนี้จะเป็นสิ่งที่ช่วยทำให้คุณเลิกโฟกัสแต่เรื่องของตัวเอง และมีความปรารถนาดีต่อกับคนรอบๆ ตัวได้ หากคนที่คุณให้ความเคารพนั้นดูเหมือนว่าจะมีช่วงเวลาที่ยากลำบาก หรือดูเหมือนจะไม่ค่อยมีอะไรให้กล่าวชื่นชมเท่ากับคนอื่นๆ ก็ให้คุณพยายามกล่าวยกย่องในความพยายาม ทัศนคติ หรือคุณลักษณะดีๆ อย่างอื่นในตัวของพวกเขา แม้ว่าการขอบคุณและการชื่นชมคนอื่นจะเป็นสิ่งสำคัญ แต่จำไว้ว่าคนส่วนใหญ่มักจะไม่ให้ความนับถือกับคนที่ชอบประจบประแจงหรอก ฉะนั้น คุณต้องขอบคุณด้วยใจจริง และแสดงความนับถือในความพยายามของคนอื่น ด้วยการพูดออกมาจากใจของคุณจริงๆ แม้แต่คำพูดง่ายๆ อย่าง “ดีใจทุกครั้งที่ได้เจอเธอนะ” ก็มีความหมาย และแสดงให้เห็นถึงความเคารพต่อกันได้แล้ว ไม่จำเป็นว่าจะต้องทำหรือพูดอะไรที่ซับซ้อนเลย หากบอกไว้ว่าจะทำอะไร หรือวางแพลนกับใครไว้ คุณก็ต้องทำให้ได้ตามที่ตกลงกันเอาไว้ เพราะการเป็นคนน่าเชื่อถือจะแสดงให้เห็นว่าตัวคุณนั้นให้ความเคารพต่อเวลาของคนอื่น และแสดงให้เห็นว่าคุณพยายามอย่างสุดความสามารถที่จะทำบางอย่างร่วมกับพวกเขา ฉะนั้น ให้คุณเคารพในความตั้งใจของคนอื่นด้วยการเป็นคนตรงต่อเวลา เตรียมพร้อมตัวเอง และมีความกระตือรือร้น  ทำตัวเองให้พร้อมไปทำงาน ไปโรงเรียน หรือไปซ้อมกีฬาอยู่เสมอ เตรียมของที่ต้องใช้ไว้ให้เป็นระเบียบ และทำงานทุกอย่างที่สำคัญให้เสร็จก่อนเวลา การทำแบบนี้จะเป็นสิ่งที่แสดงให้เห็นว่าคุณให้ความเคารพต่อคนอื่น ด้วยการไม่ทำให้พวกเขาเสียเวลา จริงอยู่ว่าการพูดปฏิเสธใครสักคนด้วยคำว่า “ไม่” อาจจะเป็นสิ่งที่ดูไม่สุภาพ แต่คุณก็ต้องเรียนรู้ที่จะทำตัวให้คงเส้นคงวา และประเมินความสามารถของตัวเองไปตามความเป็นจริงด้วย เพราะจริงๆ คงไม่มีใครให้ความเคารพกับคนที่ชอบโลเลเปลี่ยนใจไปมาหรอก เวลาที่ดูเหมือนจะมีใครสักคนต้องการความช่วยเหลือ ให้คุณลองไปหาพวกเขาแล้วเสนอความช่วยเหลือดู โดยเฉพาะอย่างยิ่งเวลาที่พวกเขาไม่ได้คาดหวังว่าคุณจะมาช่วย ฉะนั้น ลองอาสาช่วยเพื่อนย้ายของ หรือกลับบ้านช้าสักหน่อยเพื่อช่วยทำความสะอาดหลังจากงานโรงเรียนจบลงก็ได้ และพยายามช่วยเหลือในสิ่งที่ไม่ได้อยู่ในหน้าที่ของตัวเองเสมอ แม้แต่การช่วยสอนการบ้านให้น้องชายคุณ หรือช่วยพ่อทำความสะอาดสนามโดยที่ไม่ต้องรอให้ถาม ก็สามารถแสดงให้เห็นถึงความเคารพที่คุณมีต่อตัวพวกเขาได้อย่างมากแล้ว หากคุณสังเกตเห็นว่าเพื่อนคนหนึ่งหรือเพื่อนบ้านกำลังรู้สึกแย่ หรือกำลังมีช่วงเวลาที่ยากลำบาก ลองพูดให้กำลังใจพวกเขาดู เพราะบางทีพวกเขาอาจจะต้องการสิ่งนั้นอยู่ และการเรียนรู้ที่จะพูดประโยคอย่าง “เธอทำได้อยู่แล้ว!” นั้นก็สามารถสร้างความแตกต่างบนโลกใบนี้ให้กับใครสักคนที่กำลังอาจต่อสู้กับความยากลำบากอยู่ได้ บางครั้งการยื่นมือเข้าไปช่วยเหลือมากเกินไปก็อาจจะกลายเป็นการไม่ให้ความเคารพได้ นอกจากนี้ มันก็เป็นเรื่องที่ดีด้วย หากเราจะปล่อยให้คนอื่นได้พิสูจน์ตัวเอง และจัดการกับสถานการณ์ หรือปัญหาต่างๆ ด้วยตัวของพวกเขาเองบ้าง พยายามทำความเข้าใจอยู่เสมอ เมื่อคนอื่นสามารถที่จะทำอะไรได้ด้วยตัวของพวกเขาเอง และอย่าเข้าไปก้าวก่ายเรื่องของพวกเขา เพื่อแสดงให้เห็นถึงความเคารพที่พวกเขาสมควรได้รับ จำไว้ว่า การเสนอความช่วยเหลือให้ใครสักคนเวลาที่พวกเขากำลังเสียใจจากความรักมา กับการยืนกรานที่จะช่วยใครบางคนเตรียมซีเรียลนั้นเป็นอะไรแตกต่างกันอย่างสิ้นเชิง
เป็นผู้ฟังที่ดี ถามคำถามให้เยอะๆ . เรียนรู้เกี่ยวกับมุมมองของคนอื่น. เลือกตอบโต้ในส่วนที่สำคัญจริงๆ . แสดงความไม่เห็นด้วยอย่างสุภาพ. อย่าไปตัดสินใครจนกว่าจะรู้จักตัวตนของพวกเขา. เปลี่ยนใจไปยอมรับในตัวคนอื่นบ้าง. หากคุณไม่รู้ว่าจะพูดอะไรที่เป็นประโยชน์ออกมาได้บ้าง คุณก็น่าจะรู้ว่าควรจะทำตัวอย่างไร. ให้โฟกัสอยู่กับเรื่องของตัวเองบ้าง. มีส่วนร่วมกับคนอื่น. ดูแลตัวเองให้ดี. หลีกเลี่ยงพฤติกรรมทำลายตัวเอง. ทำร่างกายให้แข็งแรงอยู่เสมอ. รู้จักพึ่งพาตัวเอง. มีความทะเยอทะยานบ้าง. แสดงความรู้สึกขอบคุณออกมา. ชื่นชมในความสำเร็จของคนอื่น. จริงใจ. ทำในสิ่งที่ตัวเองบอกไว้ว่าจะทำ. เสนอความช่วยเหลือ. เคารพในความสามารถของคนอื่น.
https://www.wikihow.com/Show-Respect https://www.wikihow.com/Show-Respect https://www.wikihow.com/Show-Respect https://www.wikihow.com/Show-Respect
Respecting Opinions Respecting "Enemies" Respecting Yourself Respecting Efforts